als_Latn dik_Latn sag_Latn
Zbulohet një tjetër skandal në rradhët e policisë së shtetit. Ministria e Brendshme dhe Policia e Shtetit e mbajtën të fshehtë faktin se Shefi i Sektorit Elitë të Policisë së Shtetit, Forcës Operacionale Speciale, Albano Ahmeti, ishte nën akuzë për korrupsion pasiv.
Sipas një dokumenti i cili vërteton se ndaj kreut të njësisë që heton krimin e organizuar, trafikun e drogës, si dhe krime të tjera të rënda, u pezullua me vendim të Gjykatës së Tiranës, pasi hetohet për korrupsion.
Në datën 10 mars 2015 Partia Demokratike denoncoi shtetasin Albano Ahmeti, me detyrë drejtori i Forcave Operacionale në Policinë e Shtetit, se ishte i përfshirë në korrupsion dhe trafik droge. Sipas PD-së, Albano Ahmeti ishte i përjashtuar nga Policia e Shtetit, por u rikthye në shërbim pas ardhjes së socialistëve në pushtet.
Pas deklaratës së Ristanit nga selia blu, reagon Ministria e Punëve të Brendshme, po në datën 10 mars 2015. Në një deklaratë që nuk përmbante asnjë emër të personave të përfshirë në çështjen në fjalë, pra Hamza Demushi dhe Albano Ahmeti, zëdhënësi i ministrit Tahiri thotë se këto janë shpifje të PD-së.
Zëdhënësi i Tahirit i cilësoi “shpifje absurde ndaj Policisë së Shtetit”, akuzat e bëra nga Partia Demokratike.
Por ekziston një document, i cili shkruan se në datën 11 mars 2015 (një ditë pas deklaratës së PD-së dhe Ministrisë së Brendshme), Drejtori i Përgjithshëm i Policisë së Shtetit, Artan Didi ka firmosur vendimin për pezullimin paraprak nga detyra të drejtuesit Albano Ahmeti. Didi e ka marrë një vendim të tillë pasi Gjykata e Rrethit Gjyqësor Tiranë, me vendim nr.671, datë 6 mars 2015, kishte vendosur ndaj Ahmetit masën e sigurimit personal “Pezullimin e ushtrimit të një detyre a shërbimi publik”, pasi Ahmeti ishte i dyshuar për veprën penale “Korrupsion pasiv i personave që ushtrojnë funksione publike”.
Pra, vendimi i Gjykatës së Tiranës është marrë në datën 6 mars, ndërsa ekzekutimi i tij nga Drejtori i Përgjithshëm i Policisë së Shtetit, Artan Didi, është bërë 5 ditë më vonë, në datën 11 mars 2015.
Ekzekutimi i vendimeve është i detyruar brenda 24 orësh nga shpallja e tij, ndërsa Didi e ka vonuar plot 5 ditë këtë vendim dhe çfarë është më e rënda, e ka firomosur pezullimin pasi Albano Ahmeti është denoncuar publikisht nga opozita.
als_Latn als_Latn als_Latn als_Latn als_Latn als_Latn als_Latn als_Latn